overenie interakcií
Dobrý deň,užívam Thirozol na zvýšenú funkciu štítnej žlazy a dnes mi lekár predpísal Trifed proti kašlu,môžem ho užívať pri zvýšenej funkcii štítnej žlazy?
Dobrý deň,
ďakujeme za Vašu otázku.
Trifed sirup nie je kontraindikovaný u pacientov s hypertyreózou, avšak je nutné ho podávať pri tomto ochorení s opatrnosťou.
Oba lieky sú viazané na lekársky predpis. V prípade, že predpisujúci lekár lieku Trifed sirup bol oboznámený o užívaní lieku Thyrozol a o Vašej hypertyreóze, je si danej skutočnosti vedomý, zvážil možné riziká a treba sa riadiť jeho pokynmi. V opačnom prípade je potrebné ho kontaktovať. On rozhodne o ďalšom postupe.
Prajem pekný zvyšok dňa.
S pozdravom
PharmDr. Patrícia Čečková